પાબીબેને પરિવારને આર્થિક મદદ કરવા માટે ભરતકામ શરૂ કર્યું હતું. 18 વર્ષની વયે લગ્ન થઇ ગયા બાદ તેમણે હરીજરી ભરતકલાનું કામ શરૂ કર્યું અને વિવિધ લેસનો ઉપયોગ બનાવી કપડાં બનાવવા લાગ્યા. એ સમયગાળા દરમિયાન પાબીબેને હરીજરીનો ઉપયોગ કરીને એક બેગ બનાવી હતી, પરંતુ તેમને એ બેગ પસંદ પડી ન હતી. તેથી તેમણે બજારમાંથી વિવિધ લેસ અને જરી ખરીદીને એક નવી જ બેગ તૈયાર કરી. જ્યારે આ બેગ તૈયાર કરી ત્યારે તેમને એવું હતું કે કોણ આ બેગને પસંદ કરશે, જોકે એ સમયે કચ્છ આવેલી એક વિદેશી મહિલાને આ બેગ ઘણી પસંદ પડી હતી. ત્યારે આ બેગને પાબીબેગ નામ આપવામાં આવ્યું હતું. વર્ષ 2003માં આ બેગ ઘણી જાણીતી બની હતી. આજે હોલિવુડ અને બોલિવૂડની ફિલ્મોમાં પણ તેમની બેગ્સ જોવા મળે છે. અનેક બોલિવૂડ અભિનેત્રીઓ તેમની બેગ્સનો ઉપયોગ પણ કરે છે.